
Az Európai Strukturális és Kohéziós Alapok hatékonysága számszerűsített modellek alapján

TDK dolgozatomban az Európai Kohéziós Alap számszerűsített hatékonyságát vizsgálom általános egyensúlyelméleti modellek alapján.
Az Európai Unió költségvetésének jelentős részét kitevő Regionális Politika fontossága az utóbbi évtizedben jelentős megnőtt. Az újonnan csatlakozott országok számára az európai transzferek jelentik az egyetlen nem-piaci lehetőséget a konvergencia felgyorsítására, míg a fejlett, nyugati tagállamok számára a Közös Költségvetés finanszírozásán keresztül egyre nagyobb terheket ró a támogatások finanszírozása.
Az elmúlt évtizedben a támogatások élvezői, a fejlődő országok több modellt is alkottak, annak bizonyítására, hogy a hatalmas mértékű, már a nemzeti össztermékhez mérhető nagyságú támogatások fontosak, hasznosak és alapjaiban véve szükségesek. Az uniós szintű összehasonlítás érdekében az Európai Bizottság is megalkotta a saját modellezési környezeteit, hogy a programok ex post és ex ante kiértékeléséhez segítséget nyújtsanak.
A kutatásom során arra a kérdésre kerestem a választ, hogy milyen módon lehet számszerűsítetten vizsgálni a különféle uniós transzferek hatásait, illetve a hatékonyságukat. Megvizsgáltam, hogy milyen eltérő modellcsaládokat használtak fel az utóbbi években ezen kérdés elemzésére valamint, hogy ezek milyen eredményekre jutottak. Bemutatom az egyes modellcsaládok jellemzőit, feltételrendszerüket valamint az eltérő eredmények lehetséges okait.
Ismertetek három modellcsaládot amelyet az utóbbi évtizedben széles körben felhasználtak a támogatások hatásának számszerűsítéséhez, az eredetileg Írországra készített HERMIN, valamint az Európai Bizottság által kidolgozott, az egész Uniót átfogó QUEST III. modellcsaládot. Ezen két modellen túl bemutatom a GMR – Magyarország regionális modelljét, amelyet speciálisan Magyarországra készítettek ilyen célból.
A kutatásomban arra a következtetésre jutottam, hogy a QUEST III. modell feltételei és következtetési felelnek meg legjobban a valós adatoknak, ellenben a HERMIN modell országspecifikus szerkezete is fontos információkkal szolgál a támogatások mechanizmusát és hatékonyságát illetően. A modellek eredményei alapján a 2007-2013-as ciklus támogatásai Magyarországon hosszú távon átlagosan 4 %-al növelik a GDP-t, azonban Magyarországon a támogatások kevésbé hatékonyak mint a többi fejlődő keleti tagállamban.



